Om te Loop Vote - SolomonStar
Ek het sommer klaar geweet vandag gaan nie my dag wees nie. Ek het reeds dik naar opgestaan want ek wil nog bietjie die wingerdgriep afgelê het, mens moet mos die dag voor ŉ public holiday lekker die keel nat maak want jy weet nooit wanneer kom die droogte oor die land soos ŉ springkaanplaag nie, toe my oupa my so rof soos ŉ hoermyt wat met vuil wit Converse tekkies Squeezas loop se hare, kom wakker ruk. Dink ek nog dit gaan oor ŉ ernstige saak soos die gevotery of oor ek sy dagga uit sy Bybel uit gesteel het, jirre kantie die tikkop wat hier agter bly, Wayda se man, het ŉ pregnancy test aan my oupa verkoop en gesê dis ŉ stick met klomp movies op en die ou soek nou my laptop want hy wil heeldag movies kyk. Toe kon ek mos nou nie eers die man se nie, want hy gaan my vra hoe weet ek hoe lyk ŉ pregnancy test, so toe sê ek maar ek het die bluetooth van die ding aangesit so hy kan maar die stick weggooi.
Maar in anyway, ek het sommer geweet toe ek hoor dit word op ag Mei, die moffies se dag, gevote, dat die hele dinge skeef sal loop. Antie Saartjie se kind Curtis was reeds op ŉ ag Mei gebore en toe hy loop swot in die Kaap toe loop leer hy pruik dra en kom Curtisha terug. En vroemore toe is almal klaar gekit in hulle se groen-geel-en-swart, blou en rooi, hulle lyk skoon soos Teletubbies. Is Lala en Po goed, maar dit raak ook nie tyd vir Tubby bye bye nie.
Ons buurvrou, Sharlene, het glo besluit om nie te gaan vote nie, want Jonas is mos so laf-jaloers, hy’t haar laas election keer al om die huis gejaag oor hy voel die vote ink op haar duim is ŉ lovebite. So, ja die mense is omtrent spils as dit die tyd in Suid-Afrika is.
So toe ek nou op kom toe besluit my ma ek moet die jaart skoffel en die gras sny so asof die ANC karre wat verby ry my sal laai en skrop ou oor ek gedienstig lyk. En ek wil ook nog die DA mense wat so sms’e stuur, vra wil hulle nie sommer my lenings af betaal wat ek laas gemaak het toe ek nie ŉ plan gehad het vir Lucretia se twenty-first nie. Want ek kan mos nou voor die Here nie loop vote nie, die loan shark het nog my ID.
FiksieOm te Loop VoteSisca JuliusVote